Z A P I S N I K
15. sjednice Vijeća Mjesnog odbora Rudeš održane 13. srpnja 2026. 
Zagreb, Rudeška cesta 71 s početkom u 17,00 sati

Nazočni članovi Vijeća:
Snježana Crneković, Emir Džudžić, Krešimir Medved, Antun Pervan, Jurica Piplica, Maks Prebeg, Željko Smode i Petar Lažeta.

Odsutni članovi Vijeća :
Maja Gašpert.

Ostali nazočni: Gradski ured za mjesnu samoupravu, promet, komunalne poslove, civilnu zaštitu i sigurnost: Ivan Ćota - stručni referent
Građani: Boris Vetnić 

Predsjedava gospodin Maks Prebeg, predsjednik Vijeća.

Zapisnik vodi: Ivan Ćota

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Predsjednik Vijeća daje zapisnik 14. sjednice na verifikaciju.
Vijeće prihvaća tekst Zapisnika 14. sjednice Vijeća, bez izmjena. 

Na prijedlog predsjednika JEDNOGLASNO utvrđuje 


DNEVNI  RED

	1. 
	Zaključak o izmjenama i dopunama Plana potreba za aktivnostima, programima i projektima unapređenja kvalitete života građana u 2026. - donošenje zaključka

	2. 
	Pitanja, prijedlozi i obavijesti




Ad1. Zaključak o izmjenama i dopunama Plana potreba za aktivnostima, programima i projektima unapređenja kvalitete života građana u 2026. - donošenje zaključka

Uvodno obrazloženje iznosi Predsjednik Vijeća. 

U raspravi sudjeluju: Snježana  Crneković, Emir  Džudžić, Krešimir  Medved, Antun Pervan, Jurica Piplica, Maks Prebeg, Željko Smode i Petar Lažeta. 

Vijeće JEDNOGLASNO donosi

ZAKLJUČAK
o izmjenama i dopunama Plana potreba za aktivnostima, programima i projektima unapređenja kvalitete života građana u 2026.

(Zaključak se prilaže ovom zapisniku i njegov je sastavni dio.)

Ad2. Pitanja, prijedlozi i obavijesti

Predsjednik obavještava članove Vijeća o radovima u I Trebevičkom ogranku, Sedlaričkoj i Igmanskoj ulici te da su iscrtana parkirna mjesta u Ulici Roberta Frangeša Mihanovića.
Dana 21. rujna 2026.  dogovorena je mobilna mamografija u dvorištu Rudeške ceste 71.
Predsjednik obavještava da će iz Sancta Domenice ovaj tjedan dostaviti opremu za Plan potreba.



Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Antun Pervan
	Pita što je s iscrtavanjem parkirališnih mjesta u Jablanskoj ulici 25-27

	Željko Smode
	Obavještava članove vijeća da će se iz Ulice Roberta Frangeša Mihanovića moći skretati lijevo u Zagrebačku aveniju, te konstatira da bi u Aninoj ulici mogao funkcionirati dinamički promet

	Petar Lažeta
	Smatra da bi dinamički promet mogao funkcionirati u dijelu Anine ulice

	Krešimir Medved
	Pohvaljuje članove vijeća i konstatira da Mjesni odbor Rudeš ima izvršene akcije preko Plana komunalnih aktivnost od 99,85%.





Sjednica je završila u 18.00 sati.

KLASA: 024-08/26-003/1502
URBROJ: 251-13-11-3/016-26-2
Zagreb, 13. srpnja 2026.

Zapisnik uredio:
  Ivan Ćota.
Predsjednik
Vijeća Mjesnog odbora Rudeš

Maks Prebeg


	Na temelju članka 99. stavka 1. točke 5.  Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) te članka 15. stavka 1. točke 5. Pravila Mjesnog odbora Rudeš, Vijeće Mjesnog odbora Rudeš, na 15. sjednici, 13. srpnja 2026., donijelo je 

	ZAKLJUČAK O IZMJENI PLANA

	potreba za aktivnostima, programima i projektima unapređenja kvalitete života građana

	
Mjesnog odbora Rudeš u 2026.

	
	
	

	Članak 1.

	
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	
	
	

	Članak 2. 

	Planirana sredstva iz članka 1. u Mjesnom odboru, u ukupnom iznosu od 5.000,00 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	
	
	

	Naziv aktivnosti 
	Obilježavanje Dana državnosti

	Opis aktivnosti  
	Paljenje lampaša i polaganje vijenca kod Raspela kod Doma zdravlja Rudeš

	Cilj(evi) aktivnosti 
	Obilježavanje Dana državnosti i sjećanje na sve koji su dali doprinos u temelje hrvatske slobode.

	Datum održavanja
	30. svibanj 2026.

	Procijenjena vrijednost  
	123,20 €

	
	

	
	
	

	Naziv aktivnosti 
	Obilježavanje Dana pobjede i domovinske zahvalnosti i Dana hrvatskih branitelja

	Opis aktivnosti  
	Paljenje lampaša i polaganje vijenca kod Raspela kod Doma zdravlja Rudeš

	Cilj(evi) aktivnosti 
	Sjećanje na VRO Oluja i poginule hrvatske branitelje.

	Datum održavanja
	05. kolovoza 2026.

	Procijenjena vrijednost  
	123,20 €

	
	
	

	
	
	

	Naziv aktivnosti 
	Obilježavanje dana Svih svetih

	Opis aktivnosti  
	Paljenje lampaša i polaganje vijenca kod Raspela kod Doma zdravlja Rudeš

	Cilj(evi) aktivnosti 
	Promicanje kulture sjećanja.

	Datum održavanja
	01. studenog 2026.

	Procijenjena vrijednost  
	123,20 €

	
	
	

	
	
	

	Naziv aktivnosti 
	Obilježavanje Dana sjećanja na žrtve Domovinskog rata i Dan sjećanja na žrtvu Vukovara i Škabrnje

	Opis aktivnosti  
	Paljenje lampaša i polaganje vijenca kod Raspela kod Doma zdravlja Rudeš

	Cilj(evi) aktivnosti 
	Sjećanje na žrtve Domovinskog rata i žrtvu Vukovara i Škabrnje.

	Datum održavanja
	18. studenog 2026.

	Procijenjena vrijednost  
	123,20 €

	
	
	

	
	
	

	Naziv aktivnosti 
	Društveno-zabavni programi za umirovljenike

	Opis aktivnosti  
	Kroz društveno-zabavne programe umirovljenicima će se omogućiti aktivno sudjelovanje u zajedničkim druženjima, tematskim večerima, karaoke susretima, filmskim susretima, predstavljanju knjiga i obilježavanju važnih datuma. Nabavljena audio i video oprema koristit će se za reprodukciju glazbe i video sadržaja, najave programa i interakciju sa sudionicima.

	Cilj(evi) aktivnosti 
	Poticanje aktivnog starenja, socijalne uključenosti i poboljšanja kvalitete života umirovljenika kroz organizaciju društveno-zabavnih programa koji omogućuju međusobno druženje, sudjelovanje u zajedničkim aktivnostima i kulturno-zabavnim sadržajima. Aktivnost doprinosi smanjenju socijalne izolacije, jačanju osjećaja pripadnosti zajednici te poticanju mentalne i emocionalne dobrobiti sudionika.

	Datum održavanja
	veljača - prosinac 2026.

	Procijenjena vrijednost  
	1.600,00 €

	
	
	

	Naziv aktivnosti 
	Izrada murala na zgradi OŠ Rudeš i edukativne radionice

	Opis aktivnosti  
	Održavanje radionica za djecu osnovnoškolskog uzrasta. U sklopu završne radionce Izradit će se mural na zgradi Osnovne škole Rudeš, s motivom Vukovarskog vodotornja, kao trajnog simbola hrvatskog zajedništva, žrtve i sjećanja na Domovinski rat. U izradi murala, uz profesionalnog umjetnika, sudjelovat će i polaznici edukacija te tako primijeniti naučenu vještinu i dati trajni doprinos novom simbolu MO Rudeš.

	Cilj(evi) aktivnosti 
	Edukacija djece osnovnoškolskog uzrasta o vrijednostima hrvatskog zajedništva, slobode i sjećanja na Domovinski rat kroz kreativni i participativni rad. Kroz provedbu radionica i sudjelovanje u izradi murala s motivom Vukovarskog vodotornja, djeca će razvijati umjetničke vještine, osjećaj društvene odgovornosti i poštovanje prema nacionalnoj povijesti.

Mural ima trajnu memorijalnu i edukativnu funkciju te doprinosi očuvanju kulture sjećanja u lokalnoj zajednici. Omogućit će građanima Mjesnog odbora Rudeš dostojanstveno obilježavanje Dana sjećanja na žrtve Domovinskog rata te Dana sjećanja na žrtvu Vukovara i Škabrnje svake godine 18. studenoga, kao i okupljanje, paljenje svijeća i tihu molitvu u spomen na žrtve.

	Datum održavanja
	listopad - studeni 2026.

	Procijenjena vrijednost  
	1.850,00 €

	
	
	

	2. SPORT I REKREACIJA

	Naziv aktivnosti 
	Prikaz povijesnih fotografija NK Rudeš - ususret 70. godina postojanja

	Opis aktivnosti  
	Povodom obilježavanja 70 godina postojanja NK Rudeš, Vijeće Mjesnog odbora u suradnji s NK Rudeš organizira izložbu povijesne građe koja prikazuje razvoj kluba i njegov značaj za lokalnu zajednicu. NK Rudeš je kroz kampanju na društvenim mrežama prikupio fotografije, dokumente, dresove, novinske članke, priznanja i druge uspomene koje svjedoče o bogatoj sportskoj i društvenoj povijesti kluba. Prikupljeni materijali biti će izloženi u prostorijama Mjesnog odbora Rudeš na izložbenom displayu i pluto panou, čime će se građanima omogućiti uvid u najvažnije trenutke iz povijesti kluba, njegove uspjehe te doprinos razvoju sporta i zajedništva u naselju. Izložba će biti dostupna svim zainteresiranim građanima, te će pridonijeti očuvanju i promociji lokalne sportske baštine.

	Cilj(evi) aktivnosti 
	Cilj aktivnosti je očuvanje i promocija sportske, kulturne i društvene baštine NK Rudeš kroz javno predstavljanje povijesnih materijala prikupljenih povodom obilježavanja 70. obljetnice kluba. Aktivnost doprinosi jačanju lokalnog identiteta, povezivanju građana različitih generacija te upoznavanju javnosti s tradicijom i značajem NK Rudeš u društvenom i sportskom životu Rudeša.

	Datum održavanja
	rujan 2026.

	Procijenjena vrijednost  
	440,00 €

	
	
	

	Članak 3.

	Sredstva za provedbu ovog plana osiguravat će Gradski ured za mjesnu samoupravu, promet, komunalne poslove, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	
	

	Članak 4. 

	Ovaj će Zaključak  biti dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost. 

	
	
	

	Klasa: 024-08/26-003/1502
	                                              PREDSJEDNIK

	Ur.broj:251-13-11-3/016-26-3
	                                                   VIJEĆA MJESNOG ODBORA

	Zagreb, 13. srpnja 2026.
	                                                   RUDEŠ

	
	
	

	
	
	                                                   MAKS PREBEG



